Nirxandina Endamên Hilbijartinên Borî yên Tirkîyê
YSK da zanîn ku li nav û dervayê Tirkîyê ji 59 mîlyon 367 hezar 469 hilbijêran, 51 mîlyon 189 hezar 698 kes dengên xwe dan
Hilbijartinên giştî yên parlamenterî û serokomarîyê li Tirkîye, 24’ê Hezîranê de, di bin rewşa awarte de pek hat. Komîsyona Bilind ya Hilbijartinê (YSK) encamên nedawî yên hilbijartinên seroktî û yên eşkere kir. YSK li ser hilbijartinên seroktî û parlamenterî yên Tirkîye yê daxuyanîyek da. (YSK) destnîşan kir ku li hindur û dervayê Tirkîyê ji 59 mîlyon 367 hezar 469 hilbijêran 51 mîlyon 189 hezar 698 hilbijêran dengên xwe dan. Dîsa, 188 hezar û 8 sindoq bi temamî hatinê vekirin û hêjmartin. Bi vî awayî, AKP 20 mîlyon 980 hezar 956 deng û sedî 41.85 deng qezenc kirin. CHP’ê bi giştî 11 mîlyon 271 hezar û 240 deng û ji rêjeya sedî 22.48 deng, HDP’ê 5 mîlyon 867 hezar û 564 deng bi sedî 11.70, MHP’ê 5 mîlyon 466 hezar 775 deng bi sedî 10.90, Îyî Partî 4 mîlyon 955 hezar 994 deng û bi sedî 9.89 wergirtin. Dîsa, Partîya Saadet 668 hezar û 744 dengan bi sedî 1.33, Partîya Hur Dava (HUDA Par) 157 hezar 315 deng sedî 0.31, Partîya Vatan 117 hezar 631 dengan sedî 0.23 standin. Namzedên serbixwe ji bi 75 hezar 634 dengan, sedî 0.15 deng bi dest xistin. AKP'ê û MHP’ê bi navê Tifaqa Gel ketin hilbijartinan û her du partîyan ji bendava sedî 10 derbaz kirin û ketin parlamena Tirkîyê. CHP’ê Partîya Saadet û Îyî Partî ji bi navê Tifaqa Mîllet ketin hilbijartinan. Ji her sê partîyan tenê CHP’ê bendava sedî 10 derbaz kir û ket parlemenê. Partîya Saadet’ê û Îyî Partî di bin bendava sedî 10 de man û bi saya tifaqa hatî avakirin ketin parlemena Tirkîyê. Disa li gorî encamên ne dawî yên jibo serokomarîyê ji di nava Tirkîyê û li dervayê welat, ji 59 mîlyon 367 hezar 469 hilbijêran 51 mîlyon, 197 hezar 832 hilbijêran dengên xwe dan. Ji van dengan 50 mîlyon 68 hezar 418 deng hatin qebul kirin. 188 hezar 8 sindoq ji bi temamî hatin vekirin. Serokomar Recep Tayyîp Erdogan, 26 mîlyon 329 hezar 920 deng bi sedî 52.59 di hilbijartinan de bi ser ket. Namzedê CHP'ê Muharrem Înce bi 15 mîlyon 340 hezar hezar 295 deng ji sedî 30.64 deng, namzedê HDP Selahattin Demîrtaş bi 4 mîlyon 206 hezar 130 dengan sedî 8.40, namzedê Îyî Partî Meral Akşener bi 3 mîlyon 649 hezar 432 dengan, sedî 7.29 wergirtin. Berbijarê Partîya Saadetê, Temel Karamollaoglu, ji 443 hezar 690 dengan sedî 0.89, serokê Partîya Vatan Dogu Perînçek, bi 98 hezar 951 dengan sedî 0.20 deng standin. Pişti ku encamên nedawî hatin eşkere kirin, AKP’ê, CHP’ê, MHP’ê Îyî Partî û HDP’ê li 14 bajaran li hember encaman hilbijartinê îtîraz kirin û xwestin deng ji nû ve bên hêjmartin.